**PREDLAGATELJ: ŽUPAN OBČINE ŽIROVNICA**

**PRISTOJNOST: OBČINSKI SVET OBČINE ŽIROVNICA**

**PREDLOG PRAVILNIKA O spremembah in dopolnitvah pravilnika o DODELJEVANJU FINANČNIH SREDSTEV INVESTICIJSKIM UKREPOM ZA UČINKOVITO RABO ENERGIJE IN IZRABO OBNOVLJIVIH VIROV ENERGIJE V GOSPODINJSTVIH NA OBMOČJU OBČINE ŽIROVNICA**

**UVOD**

Občinski svet je na svoji 6. redni seji dne 26.05.2011 sprejel Pravilnik o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (v nadaljevanju: Pravilnik), ki je bil objavljen v Uradnem listu RS št. 43/2011.

Na podlagi veljavnega pravilnika sta bila izvedena javna razpisa za dodelitev finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine v letih 2011 in 2012. Tekom veljavnosti Pravilnika in v okviru izvedenih razpisov je bilo ugotovljeno, da bodo potrebne spremembe in dopolnitve Pravilnika, ki so predlagane v nadaljevanju.

**FINANČNE POSLEDICE**

Spremembe Pravilnika ne bodo prinesle dodatnih finančnih posledic.

V letu 2013 so v proračunu namenjena sredstva za dodelitev finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine v višini 19.000 EUR, prav tako je v okviru proračuna za leto 2014 namenjenih 19.000 EUR sredstev.

**BESEDILO PRAVILNIKA**

Na podlagi 66. člena Energetskega zakona (Ur. l. RS, št. 27/2007, 70/2008, 22/2010, 10/12), 7. člena Zakona o javnih financah (Ur. l. RS, št. 11/2011) in 18. člena Statuta Občine Žirovnica (Ur. list RS, št. 23/99, 55/11-UPB1, 76/12), je Občinski svet občine Žirovnica na \_\_\_redni seji , dne \_\_\_\_ sprejel

**P R A V I L N I K**

**o spremembah in dopolnitvah Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica**

1. člen

 V Pravilniku o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (Ur. l. št. 43/11) se za prvim odstavkom 8. člena doda besedilo, ki se glasi:

"V kolikor skupni znesek vseh upravičenih subvencij preseže razpisana proračunska sredstva, se vsem upravičencem sorazmerno zmanjša delež subvencije."

2. člen

 10. člen se spremeni tako, da se glasi:

"Postopek se prične s potrditvijo javnega razpisa in razpisne dokumentacije s strani pristojne komisije iz 14. člena tega pravilnika."

3. člen

 Za prvim odstavkom 14. člena se doda besedilo, ki se glasi:

»Naloge komisije so:

* izvedba postopka javnega razpisa,
* priprava predloga o višini sredstev za posamezne vlagatelje, ki ga posreduje v potrditev županu,
* druge naloge, ki jih določi župan."

4. člen

 Prvi odstavek 15. člena se spremeni tako, da se glasi:

"Če je vloga nepopolna ali nerazumljiva, komisija pozove vlagatelja, da pomanjkljivosti odpravi v roku 15 dni od prejema poziva za dopolnitev."

5. člen

 Tretji odstavek 17. člena se spremeni tako, da se glasi:

"Upravičenec je dolžan takoj vrniti dodeljena finančna sredstva skupaj z zakonitimi zamudnimi obrestmi od dneva izplačila v primeru:

* zamolčanja resničnih dejstev ali posredovanja lažnih podatkov, ki bi vplivali na dodelitev sredstev,
* če se ugotovi, da so sredstva nenamensko porabljena."

6. člen

 V 19. členu se na koncu stavka doda besedilo tako, da se člen glasi:

"Za vsa vprašanja postopka, ki niso določena v tem pravilniku, se smiselno uporabljajo določbe Zakona o splošnem upravnem postopku in Pravilnika o postopkih za izvrševanje proračuna Republike Slovenije."

7. člen

 Ta pravilnik začne veljati naslednji dan po objavi v Uradnem listu Republike Slovenije.

Številka: 360-0005/2011

Žirovnica, \_\_\_\_\_\_\_\_\_\_

 Župan

Leopold POGAČAR

**OBRAZLOŽITEV**

Pravilnik o spremembah in dopolnitvah Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica (v nadaljevanju: predlog pravilnika) v 1. členu določa, da se 8. členu Pravilnika doda besedilo:

"V kolikor skupni znesek vseh upravičenih subvencij preseže razpisana proračunska sredstva, se vsem upravičencem sorazmerno zmanjša delež subvencije."

Glede na dejstvo, da je znesek vseh upravičenih subvencij v letih 2011 in 2012 presegel zagotovljena proračunska sredstva, se je vsem vlagateljem, katerih vloga je ustrezala kriterijem javnega razpisa, sorazmerno zmanjšal delež subvencije, zato menimo, da je 8. členu Pravilnika smiselno dodati navedeno besedilo.

2. člen Predloga pravilnika določa, da se 10. člen Pravilnika spremeni tako, da se glasi:

"Postopek se prične s potrditvijo javnega razpisa in razpisne dokumentacije s strani pristojne komisije iz 14. člena tega pravilnika."

Spremembo predlagamo, ker Pravilnik o postopkih za izvrševanje proračuna RS (Ur. list RS, št. 50/07 in spremembe) v 218. členu med drugim določa, da postopek javnega razpisa za dodelitev sredstev vodi komisija, ki jo s pisno odločbo imenuje predstojnik neposrednega uporabnika, ki izvaja postopek, ali od njega pooblaščena oseba, in ne pristojni odbor občinskega sveta kot je bilo sedaj določeno v Pravilniku.

3. člen Predloga pravilnika določa, da se v 14. členu za prvim odstavkom doda besedilo, ki se glasi:

»Naloge komisije so:

* izvedba postopka javnega razpisa,
* priprava predloga o višini sredstev za posamezne vlagatelje, ki ga posreduje v potrditev županu,
* druge naloge, ki jih določi župan."

Glede na to, da nikjer v Pravilniku niso opredeljene naloge komisije, menimo, da jih je smiselno opredeliti v Predlogu pravilnika.

4. člen Predloga pravilnika določa, da se prvi odstavek 15. člena spremeni tako, da se glasi:

"Če je vloga nepopolna ali nerazumljiva, komisija pozove vlagatelja, da pomanjkljivosti odpravi v roku 15 dni od prejema poziva za dopolnitev."

Odbor za prostor, varstvo okolja in gospodarsko infrastrukturo je na svoji 14. seji, dne 26.07.2012, podal sklep št. 86, da se rok za dopolnitev vlog iz sedanjih 8 dni podaljša na 15 dni. Glede na to, da tudi Pravilnik o postopkih za izvrševanje proračuna RS (Ur. list RS, št. 50/07 in spremembe) v 224. členu med drugim določa, da rok za dopolnitev vlog ne sme biti daljši od 15 dni, predlagamo maksimalno podaljšanje roka za dopolnitev vloge.

5. člen Predloga pravilnika določa, da se tretji odstavek 17. člena spremeni tako, da se glasi:

"Upravičenec je dolžan takoj vrniti dodeljena finančna sredstva skupaj z zakonitimi zamudnimi obrestmi od dneva izplačila v primeru:

* zamolčanja resničnih dejstev ali posredovanja lažnih podatkov, ki bi vplivali na dodelitev sredstev,
* če se ugotovi, da so sredstva nenamensko porabljena."

Pravilnik o postopkih za izvrševanje proračuna RS (Ur. list RS, št. 50/07 in spremembe) v 229. členu med drugim vsebuje določilo, da mora prejemnik ob nenamenski porabi sredstev, sredstva vrniti v proračun skupaj z zakonitimi zamudnimi obrestmi in ne finančna sredstva revalorizirana z indeksom rasti cen življenjskih stroškov kot je bilo sedaj določeno v Pravilniku.

6. člen Predloga pravilnika določa, da se v 19. členu se na koncu stavka doda besedilo tako, da se člen glasi:

"Za vsa vprašanja postopka, ki niso določena v tem pravilniku, se smiselno uporabljajo določbe Zakona o splošnem upravnem postopku in Pravilnika o postopkih za izvrševanje proračuna Republike Slovenije."

Dodano besedilo predlagamo, ker se Pravilnik o postopkih za izvrševanje proračuna RS (Ur. list RS, št. 50/07 in spremembe) smiselno uporablja tudi za občine in ureja postopke za dodelitev sredstev subvencij.

Glede na navedeno predlagamo, da Občinski svet v skladu z določili 18. člena Statuta Občine Žirovnica (Ur. list RS, št. 23/99, 55/11-UPB1 in 76/12) obravnava predloženo gradivo in sprejme naslednji

**SKLEP**

**Sprejme se Pravilnik o spremembah in dopolnitvah Pravilnika o dodeljevanju finančnih sredstev investicijskim ukrepom za učinkovito rabo energije in izrabo obnovljivih virov energije v gospodinjstvih na območju Občine Žirovnica.**

 **Leopold Pogačar**

 **ŽUPAN**

Datum: 31.01.2013

Številka: 360-0005/2011

Pripravila: Saša Mencinger, univ. dipl. inž. geod.

**ČLENI, KI SE SPREMINJAJO:**

8. člen

 Kriteriji za določitev višine finančnih sredstev za posamezni ukrep se glede na razpoložljiva sredstva v proračunu Občine Žirovnica za posamezno proračunsko leto in število posameznih ukrepov določijo v javnem razpisu.

10. člen

 Postopek se prične s potrditvijo javnega razpisa in razpisne dokumentacije s strani pristojnega odbora občinskega sveta.

14. člen

Vloge za dodelitev sredstev občinskega proračuna za spodbujanje izvajanja ukrepov učinkovite rabe energije in izrabe obnovljivih virov energije obravnava komisija, ki jo imenuje župan.

15. člen

 Če je vloga nepopolna ali nerazumljiva, komisija pozove vlagatelja, da pomanjkljivosti odpravi v roku 8 dni od prejema poziva za dopolnitev.

 V kolikor vlagatelj vloge ne dopolni v predpisanem roku, se vloga s sklepom zavrže.

 Če vlagatelj pomanjkljivosti odpravi v roku, se šteje, da je bila vloga vložena takrat, ko je bila vložena vloga, s katero so bile odpravljene pomanjkljivosti.

17. člen

Pristojni organ občinske uprave lahko pred izdajo sklepa o dodelitvi finančnih sredstev izvede kontrolo izvedenih investicijskih ukrepov pri upravičencu.

V kolikor pristojni občinski organ ugotovi nepravilnosti, upravičenec ni upravičen do finančne spodbude.

Upravičenec je dolžan takoj vrniti dodeljena finančna sredstva, revalorizirana z indeksom rasti cen življenjskih stroškov v primeru:

* zamolčanja resničnih dejstev ali posredovanja lažnih podatkov, ki bi vplivali na dodelitev sredstev,
* če se ugotovi, da so sredstva nenamensko porabljena.

19. člen

 Za vsa vprašanja postopka, ki niso določena v tem pravilniku, se smiselno uporabljajo določbe Zakona o splošnem upravnem postopku.